Alaquàs celebra aquest cap de setmana la Fira del Porrat
24/04/2003 12:34:00

# Alaquàs celebra aquest cap de setmana la Fira del Porrat

*   24/04/2003 12:34:00
*   [Imprimir](#)
*   Compartir
*    https://www.alaquas.org/documento.asp?id\_do=8543

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8543%2F1&title=Ajuntament%20d%27Alaqu%C3%A0s.%20Prensa.Alaqu%C3%A0s%20celebra%20aquest%20cap%20de%20setmana%20la%20Fira%20del%20Porrat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8543/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8543/8543_Form_4.jpg)](https://www.alaquas.org/ficheros/documentos/2003/2/8543/8543_Form_10.jpg "<a href='https://www.alaquas.org/ficheros/documentos/2003/2/8543/8543_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra aquest cap de setmana la Fira del Porrat</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8543&idioma=1&autotraduce=0)

Amb motiu de la festivitat de Sant Francesc de Paula, Alaquàs acollirà per tercera vegada consecutiva la Fira del Porrat del 9 a l'11 de maig

El divendres 8 de maig a partir de les 20 hores de la vesprada tindrà lloc la inauguració oficial de la Fira del Porrat, celebrada un any més a la ciutat amb motiu de la festivitat de Sant Francesc de Paula que ja es va començar a celebrar el passat dissabte 3 de maig. Aquesta festa que celebra enguany la tercera edició ha estat organtizada per la Penya El Foc i l'Orde Mínima Seglar i ha comptat amb la col·laboració de l'Ajuntament d'Alaquàs.

El recinte per a la Fira tindrà el seu lloc a la plaça d'Espanya i albergarà més d'un centenar de casetes, moltes d'elles ocupades per associacions, falles, _filaes_ de moros i cristians i altres col·lectius d'Alaquàs. Des de les diferents parades es dispensaran els més variats productes gastronòmics com fruits secs, saladures, embotits tradicionals, llepolies i artesania, es realitzaran sortejos i s'instal·laran diferents atraccions de fira per les xiquetes i els xiquets d'Alaquàs.

La Fira, que ha obtingut un èxit de participació en anys anteriors de milers de visitants, romandrà oberta des del divendres 9 fins el diumenge 11. No faltarà el que potser constitueix un dels actes més característics i concorreguts de la festivitat: la cuina en el propi espai firal i posterior repartiment de més de mil racions d'arròs amb fesols i naps.

La festa de Sant Francesc de Paula ha sigut organitzada històricament per l'Orde Mínima Seglar d'Alaquàs. En les últimes dos dècades l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya El Foc 2000 van decidir donar-li un nou impuls a la festivitat amb la introducció d'alguns elements lúdics. Aquesta serà la tercera Fira del Porrat després de la seua recuperació.

A més, en l'aspecte pròpiament religiós al llarg dels dies de festivitat en honor a Sant Francesc de Paula es celebrarà el novenari i missa diària, diferents trasllats i la processó general, entre altres. Així mateix, s'han convocat diferents campionats de jocs populars i festes infantils.